AlexejDobrolubov/national_council_slovak_2010 huggingface dataset:
15. schôdza NR SR - 11.deň - A. dopoludnia
Dátum: 2024-06-27
Poslanec: Jaurová, Zora (PS)
Druh vystúpenia: Vystúpenie s faktickou poznámkou

24. Ďakujem, pán predsedajúci. No ja by som doplnila možno niekoľko príkladov z praxe, prečo je toto dôležitá téma. Ja osobne mám v sobášnom liste napísané Jauraová, čiže je jasné, že aj zamestnanci matriky majú troška problémy s prechyľovaním mien, hlavne mien, ktoré nie sú typicky slovenské. A asi by im to veľmi pomohlo. Ale ja mám jeden príklad pre pána poslanca Škripeka, lebo ja mám známych, ktorí teda sú manželia, manželka má prechýlené priezvisko a boli na návšteve v Spojených štátoch amerických. V takej veľmi konzervatívnej časti Spojených štátov amerických, kde napríklad v niektorých oblastiach vás v hoteli neubytujú v jednej izbe, pokiaľ nie ste manželia. No a týchto manželov nechceli ubytovať v jednej izbe, pretože podľa mena oni povedali, že nie sú manželia, hej? Lebo mali každý iné meno. A takto by som mohla pokračovať, napríklad na Slovensku je vždy problém s prechyľovaním islandských mien, pretože ako iste viete, na Islande si dávajú mená s príponou -dóttir, alebo -son. To znamená, že dcéra matky, syn otca. A my to prechyľujeme ako Johansdottirová, čo je už úplný gramatický nezmysel. A vlastne úplne na záver by som chcela povedať, to, samozrejme, nesúvisí so zákonom o priezviskách, to súvisí skôr so slovenskou gramatikou, ktorá prechyľuje, ale ikonický príklad herečky Goldie Hawn, ktorá v slovenčine je Goldie Hawnová, hovorí za všetko. Ďakujem.
15. schôdza NR SR - 10.deň - B. popoludní
Dátum: 2024-06-26
Poslanec: Jaurová, Zora (PS)
Druh vystúpenia: Vystúpenie s faktickou poznámkou

144. Ďakujem, pán predsedajúci. Ja by som sa teda naozaj chcela pridať ku kolegovi Dubécimu a k tej debate o tom, čo je tu kultúrne a nekultúrne, že, pán poslanec Farkašovský, toto, čo ste tu teraz predviedli, to je zatiaľ najhoršia legislatívna a politická nekultúra, akú som zažila v tomto parlamente, odkedy tu sedím, lebo to sa tu ešte nestalo. A ja doplním k tým údajom, čo kolegyňa Jurík uviedla, že vy ste dočítali o 18.31 h, to je presne tri hodiny a 31 minút rozpravy do ďalšieho hlasovania, ktoré bude o jedenástej zajtra, hej? Len aby sme vedeli. Ale ja mám na vás zopár otázok, za ktoré som v tejto rozprave krátkej, ale výživnej nedostala odpoveď, a tie otázky sú, že prečo ste podali tento pozmeňovací návrh, čo vás k tomu viedlo? Ako ste sformulovali, tak ako ste ho sformulovali, ako ste ho tu prečítali. Čo je jeho cieľom, ako pomôže tento váš pozmeňovací návrh slovenskej audiovízii a prečo ste zvolili práve túto formu. A hlavne by ma zaujímalo, že vy ste predkladateľom toho pôvodného zákona, o ktorom rokujeme od februára, prečo ste podali tento pozmeňujúci návrh teraz na konci júna, čo sa zmenilo od čias, kedy ste podali ten zákon vo februári a bol iba o rozšírení dozornej komisie o dvoch členov? A na základe akých faktov, akých dôvodov alebo čohokoľvek ste to vlastne teraz predložili? Že toto by sme tu naozaj všetci chceli vedieť, od začiatku sa to pýtame, nedostávame na to odpoveď, ale keď ste už teda konečne prečítali, tak možnože vy nám na to odpoviete. Ďakujem pekne.
15. schôdza NR SR - 10.deň - B. popoludní
Dátum: 2024-06-26
Poslanec: Jaurová, Zora (PS)
Druh vystúpenia: Vystúpenie s faktickou poznámkou

112. Ďakujem, pán predsedajúci. Ja by som chcela reagovať na tú časť, kde sa hovorilo o tom teda, že kedy a s kým to bolo prekonzultované, lebo pán poslanec Michelko hovoril, že to prekonzultovali s producentami, tak ja si dovoľujem tvrdiť, že naozaj poznám slovenských producentov, keďže pochádzam z tohto prostredia, na Slovensku sú dve producentské asociácie a jedna filmová akadémia a členovia predstavenstva všetkých troch týchto organizácií mi od včera zúfalí volajú, že čo toto, preboha, má znamenať a s kým sa to kedy prekonzultovalo. Tak možno by ste nám mohli povedať, že s kým ste to konzultovali, ale nepoznám žiadneho relevantného producenta, ktorým, ktorý by bol súčasťou týchto utajených konzultácií. A ja by som možno využila aj prítomnosť tuto zastupujúceho pána predsedu Národnej rady a pripojila sa k tej výzve kolegu Dubéciho o tom, aby sme naozaj aj na úrovni vedenia Národnej rady, ja neviem, prijali nejaký kódex alebo prijali nejakú dohodu o tom, že naozaj takto nebudeme robiť legislatívu. A ja neviem, či to má byť súčasťou, však my tu máme teda ako predpisy ako napríklad rokovací poriadok, len je evidentné, že sa nám to tu tie veci vymykajú absolútne z rúk. A keď, viete, vám veľmi vadilo, že v minulom volebnom období, ako sa tu prijímali zákony, ale toto je horšie ako to, čo tu bolo predtým, a to ja som bola veľmi kritická voči tomu, čo sa tu dialo v minulom volebnom období. To proste vy nastavujete také štandardy, ktoré ako asi sa vždy dajú podliezť, ale ja už neviem ani presne ako. Čiže ja by som bola veľmi rada, keby sme sa k tomuto nejako štrukturálne postaviť. Ďakujem.
15. schôdza NR SR - 7.deň - B. popoludní
Dátum: 2024-06-20
Poslanec: Jaurová, Zora (PS)
Druh vystúpenia: Vystúpenie v rozprave

150. Ďakujem, pán predsedajúci. Zákon o STVR, o ktorom ideme teraz hlasovať, nemal vo svojej súčasnej podobe nikdy vzniknúť. Jeho jediným cieľom je, bohužiaľ, úplne politicky ovládnuť fungovanie verejnoprávnych médií vládou a vymeniť súčasného riaditeľa a radu. Tento zákon je, samozrejme, v jednoznačnom protiklade s európskymi štandardami fungovania verejnoprávnych médií. Zároveň vo viacerých bodoch porušuje nariadenie Európskej únie o slobode médií, a to svojou celkovou filozofiou, ako aj jednotlivými ustanoveniami. Ak vládna koalícia myslí vážne záväzok k novej politickej kultúre, myslím, že je každému jasné, že zákon, ktorý máme pred sebou, nie je ten správny zákon o verejnoprávnych médiách, na ktorom by sme sa vedeli dohodnúť. Nová STVR jednoducho nebude viac verejnoprávna. Ak chce vláda diskutovať o reforme verejnoprávnych médií, ktorá by prispela k zmierneniu polarizácie, k spoločenskej súdržnosti a k lepšiemu Slovensku, sme na takú debatu pripravení. Ak chce iba zlikvidovať a ovládnuť RTVS, tohto hlasovania sa klub Progresívneho Slovenska nebude zúčastňovať. Ďakujem. (Potlesk.)
15. schôdza NR SR - 7.deň - B. popoludní
Dátum: 2024-06-20
Poslanec: Jaurová, Zora (PS)
Druh vystúpenia: Vystúpenie s faktickou poznámkou

99. Ďakujem, pán predsedajúci. Teda ďakujem aj pani poslankyni Laššákovej, že opäť zdôraznila to, že problémom verejnoprávnych médií na Slovensku je prioritne ich financovanie. Naozaj toto tu treba v tomto pléne zdôrazňovať veľmi často, lebo si myslím, že je to veľmi dobrý príklad aj pre túto Národnú radu, že činy aj legislatívne majú svoje dôsledky a majú svoje niekedy oveľa ďalekosiahlejšie dôsledky, ako sa v tej chvíli, keď tie zákony prijímame, môže zdať. A ja som toto hovorila Richardovi Sulíkovi, keď išiel rušiť koncesionárske poplatky, že dajte si na to pozor, lebo to nie je len to, že vaši podnikatelia nebudú musieť platiť päť euro mesačne, ale že to bude mať ďalekosiahle dôsledky. No a tie dôsledky tu dnes vidíme, lebo tento zákon je len ďalším logickým krokom v ovládnutí médií, ktorému otvorili dvere práve zrušenie koncesionárskych poplatkov. Len ja naozaj vnímam veľkú nekonzistentnosť tých poslancov, ktorí predtým boli proti rušeniu koncesionárskych poplatkov a dokonca aj pani ministerka to hovorí, že to bola chyba. A týmto zákonom, ktorý nijakým spôsobom to financovanie tej televízie nerieši, existujú aj iné modely, ešte oveľa lepšie, ako sú koncesionárske poplatky, ja som niekoľkokrát ponúkala aj spoluprácu na tom, aby sme takéto modely financovania rozobrali v tom zákone, bohužiaľ, nič také v tom zákone nie je a my dnes iba likvidujeme televíziu. To znamená, že dávajme si pozor na to, čo tu schvaľujeme, lebo jedného dňa môžme byť prekvapení tými dôsledkami. (Potlesk.)
15. schôdza NR SR - 7.deň - A. dopoludnia
Dátum: 2024-06-20
Poslanec: Jaurová, Zora (PS)
Druh vystúpenia: Vystúpenie s faktickou poznámkou

86. Ďakujem, pán predsedajúci, myslím, že ja som hovorila dlho a vyčerpávajúco. Ďakujem aj kolegom za reakcie. Ja iba chcem spresniť, že čo sa týka môjho návrhu na, na vyňatie bodov na hlasovanie, jedná sa o tlač 278, pozmeňujúci návrh poslancov Jarjabka a Michelka a navrhujem, aby sa o bodoch, ktoré hovoria o navýšení odmeny pre členov Rady a pre generálneho riaditeľa, čiže body 12 a 15, aby o nich Národná rada hlasovala osobitne. Ďakujem.
35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem za vaše faktické poznámky. Viete ja som si aj teraz prečítal, že Fico zase niečo rozpráva o tom, že Slovensku by svedčala neutralita a podobné haluze. Prosím vás normálne však už mu niečo povedzte. Ak má posttraumatický syndróm alebo čokoľvek však ale on nič nerobí len chodí po svete. Nerieši svoj národ a trepe nezmysli. Veď to nikto na Slovensku nevidí? To nikto nevidí, že sa nestará o svojich obyvateľov? Že 17-tisíc ľudí prišlo o prácu za prvý štvrťrok a on chodí rozprávať, že 200, 300-tisíc moslimov by bolo v pohode sem doniesť? On nevidí, že investície na Slovensku neprichádzajú žiadne, že firmy odchádzajú a on chodí blúzniť po strednej Ázii o tom aký by chcel rozvíjať ekonomiku s nimi. On blúzni o tom akoby chcel vládu jednej strany. Akoby chcel znížiť počet politických strán. Akoby chcel zmeniť demokraciu. On blúzni o tom, že nestretávať sa so západnými partnermi a rozprávať niečo o neutralite. Kde bol pri tej o tej neutralite rozprávať, keď bral miliardy z eurofondov za 14 rokov za svojich vlád. Keď sa stavali haciendy pre jeho kamarátov. Kde bol ten človek, ktorý chodí po strednej Ázii a keď brali miliardy z eurofondov a keď dostávame miliardy z plánu obnovy na to, aby sme postavili svoju republiku na nohy. Ale to ho nezaujíma. A chodí po celom svete a rozpráva bludy. Ja neviem akože takéhoto lídra si Slovensko zaslúžilo? Ja si myslím, že nezaslúžilo a podľa mňa sa potrebujeme tomu postaviť. Potrebujeme sa tomu postaviť absolútne všetci. Ak sa chceme pozerať na Slovensko, ktoré bude prosperovať a nie bankrotovať my musíme sa postaviť Robertovi Ficovi a skončiť túto jeho vládu. Tu na pán Radačovský sa ma pýta, že kto bude na miesto neho? Ja vám poviem, že, že tu na sa normálne pozrite na týchto opozičných poslancov. Vyberte si hocikoho, hocikto bude lepší ako Robert Fico. Kto to myslí úprimne a dobre s touto krajinou. Hocikto. Normálne ukážte prstom medzi tými opozičnými poslancami, nájdete hocikoho.
35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Vážené kolegyne, vážení kolegovia, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky, pardon. Zo znenia uvedeného návrhu zákona je zrejme účel navrhovanej úpravy. Vychádzajúc zo oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady, navrhujem, aby návrh zákona prerokovali Výbor NR SR pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 5. septembra 2025 a gestorský výbor do 8. septembra 2025. Pán predseda, prosím, otvorte rozpravu k uvedenému návrhu zákona.
35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem. Tak ako hovoril aj pán poslanec Pollák o moslimoch, proti ktorým celý život snáď bojuje Robert Fico a potom rozpráva, ako by ich 200, 300 000 priviezol na Slovensko, ale o tých svojich ľudí sa nezaujíma, o tých 17 000 ľudí, ktorí prišli o prácu za prvý štvrťrok tohto roka alebo o to, keď tie fabriky na Slovensku rušia. To ho vôbec nezaujíma a vydáva taký signál ľuďom, všetkým ľuďom na Slovensku, že, že pokiaľ budete ťahať bandu so súčasnou vládou, tak sa budete mať dobre. Pokiaľ budete ťahať bandu so súčasnou vládou, tak možno o to zamestnanie neprídete, pretože oni v tom sektore štátnej správy naozaj tie tisíce ľudí naberajú a naozaj aj zdvojnásobili počet štátnych tajomníkov oproti rokom, kedy tu napríklad bola Iveta Radičová alebo ich majú o tretinu viac oproti Igorovi Matovičovi. Čiže to je jasný signál, jasný signál, to sú úplne jednoduché čísla. Že ľuďom hovoria, ako majú šetriť, ako im zvyšujú dane, ako ich proste trýznia tými ožobračovaniami, ktoré neustále schvaľujú a teraz chystajú číslo tri, ako si brúsia zuby na ich úspory v druhom pilieri, to áno na tých ľudí vedia siahnuť, ale potom tým svojim dokážu dopriať plnými priehrštiami. A to je proste akoby nonsens, tak krajina nemôže fungovať, lebo potom zbankrotuje a darmo sa minister Kamenický bude hnevať, že mu to niekto na plné ústa rozpráva, že ťahá krajinu do bankrotu. On ju tam naozaj ťahá. Keď si pozriete tie zadlžovania toho, aký máme rating, to za aké percentuálne sadzby si musíme požičiavať a to aký neskutočný kolotoč a vír on v tých financiách naštartoval, tak to neskončí proste dobre, pokiaľ tu súčasná vláda bude, a keď nejaká vláda túto súčasnú nahradí, tak bude mať obrovské množstvo roboty, aby toto obdobie temna zastavila.
35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

... o tom, že aké odmeny získali za ostatný rok. 32 000, 30 000, 20 000, 15 000, 13 000, 12 000 k svojim platom a len za toho pol roka, čo ten zákon už ste si ho upravili tak, aby tá horná hranica neplatila. Takže tu sa pozrite normálne jednoznačne. Vaši štátni tajomníci, ich armáda, armáda, ale nie je to armáda spásy zderstva, ktorá nič nerobí, len sa prisala na štátny rozpočet a dokonca si upravili zákon tak, aby z neho mohli cucať do bezvedomia. To je vláda súčasná a ja sa akože sa čudujem aj Robertovi Ficovi, že si myslí, že toto mu ešte niekto žerie, keď on sa postaví pred národ a povie, či sme pripravení, že tretinu zamestnancov prepustíme alebo polovicu zamestnancov štátu, že prepustíme a ešte hovoril, ako to bude lepšie fungovať. Aha a aký je skutok? Za vaše roky vlády momentálne súčasné dva, ste prijali ďalších 10 000 štátnych zamestnancov. Aha tak to moc nevyšlo teda tie veľkohubé reči na tých tlačovkách, že znížite o tretinu alebo o polovicu a ešte to bude lepšie šliapať. Plus 10 000 štátnych úradníkov ste prijali za ostatné dva roky čo ste vo vláde a okrem toho máte historický počet najvyšších štátnych úradníkov na tých ministerstvách podľa mňa však schváľte si ešte aj štyroch aj piatich tých štátnych tajomníkov, prosím vás, nech tí ľudia vidia, ako ste prisatí na ten štátny rozpočet a ako ste si schválili nielen dvojnásobné platy a doživotné renty, ale aj nekonečné odmeny, ktoré teda si dávate plnými priehrštiami. Takže vážení kolegovia toto je jednoznačne reálne konsolidačné opatrenie. Nie na ľuďoch, nie na ľuďoch tejto krajiny, nie na ľuďoch, ktorí robia dennodenne, aby zarábali na vaše obrovské platy, ale je to konsolidácia na vašich ľuďoch, ktorí si tie odmeny v žiadnom prípade nezaslúžia, na tých, ktorých ste prijali obrovské množstvo, aby ste sa o nich postarali a aby vyciciavali rozpočet Slovenskej republiky, ktorý vediete do bankrotu. Ďakujem pekne.
35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

Vážené panie poslankyne, vážení páni poslanci, predkladáme návrh zákona, ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Ide o to, že súčasná vláda sa snaží konsolidovať alebo to tu iba hrá takéto divadlo pred celým národom ale v skutočnosti nekonsoliduje. A tento zákon pozmenili v minulom roku tak, že horné ohraničenie ročných odmien pre najvyšších úradníkov súčasnej vlády zrušila. To znamená, že keď bolo obmedzenie na najvyššie možné odmeny, ktoré môžu dostávať počas roka, tak súčasná vláda schválila, že žiadne obmedzenie na odmeny pre ich najvyšších štátnych úradníkov, napríklad aj štátnych tajomníkov neplatí, a tak my chceme reálnu konsolidáciu a chceme to vrátiť naspäť, aby mali jasne ohraničenú maximálnu možnú odmenu, aby sa tu nerozdávali desiatky tisíc eur ako po nebohom svojim dobrým kamarátom. Takže poprosím o prerokovanie tohto návrhu zákona a zároveň sa hlásim prvý do rozpravy. Ďakujem pekne.
35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

Ďakujem za vystúpenie. Toto je vlastne návrh zákona, ktorý pomáha vládnej koalícii, čiže ja si myslím, že minimálne poslanci zo SMER-u by za to mohli zahlasovať, pretože oni chcú výmenu guvernéra, samozrejme vo svoj prospech, však minister Kamenický je presvedčený o tom, že on si tú pozíciu zaslúži po tých brutálnych konsolidáciách, ktoré on si zobral na triko, a tej transakčnej dani, ktorú priviedol ako pohromu na Slovákov, tak on by najradšej akože zdrhol do tej Národnej banky Slovenska, povedzme si na rovinu. Ale zároveň sa tu vyskytla taká žranica o tento post, tak ako sme už u vás zvyknutí, že je to stále len žranica o nejaké posty a fleky medzi HLAS-om a SMER-om, tak podľa mňa toto by vám pomohlo to vyriešiť čím skôr a možno by už tu nebola taká hanba na tom Slovensku a nemuseli by sme sa stále pozerať na to, že kto je guvernérom Národnej banky Slovenska a ako chodí po súdoch a tak ďalej. Takže toto je normálne že zákon, ktorý pomáha súčasnej vládnej koalícii, aby vyriešila ďalší svoj post, aby tá žranica o posty a fleky bola urýchlená. Takže poprosím všetkých poslancov koalície, aby ste chápali, že toto vám pomôže, môžte za to pokojne hlasovať.
35. schôdza NR SR - 12.deň - A. dopoludnia
Dátum: 2025-06-13
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

115. Ďakujem kolegom za faktické poznámky. Dovolíte, budem reagovať na pána Hazuchu. Takže, pán Hazucha, jediný zvädnutý ksicht, ktorý tu vidím, je ten váš. Práve pri tom, čo tu všetko schvaľujete, že ste schválili zníženie trestných sadzieb, že ste poprepúšťali stovky ľudí, že tu zvyšujete len dane, že ste odhlasovali obidve konsolidácie, áno, vy vlastným prstom. Nech to ľudia vedia na celom Slovensku, že ste na nich priviedli dražobu, že ste zvýšili dane, že všetko dražie, že ste sľúbil lacnejšie potraviny a lacnejšie energie a nič lacnejšie nie je, že svojím vlastným prstom tu hlasujete za ochudobňovanie ľudí, že ste rodičom zobrali rodičovský dôchodok, že ste rodinám s deťmi znížili daňový bonus na dieťa. Áno, to ste spravili, že ste zvýšili 900 poplatkov, ale na svojich ste nezabudli. Vy tu hovoríte o tom, ako by ste najradšej hlasovali za svoje zmrazenie platu. Prečo tak ste nehlasovali? Pretože hlasujete iba tak, ako vám kážu vaši šéfovia, pretože im visíte na šnúrke od gatí, pán Hazucha, a taká je pravda! Pretože vy darmo vidíte kauzy a rozkrádanie. Vy tu dávno vidíte plesnivé nemocnice, že tu padajú na deti, alebo že behá chrobač po deťoch v nemocniciach. Darmo, vy normálne si dáte vreco na hlavu a počúvate svojich nadriadených a počúvate, ako máte hlasovať, aj tak stláčate svoj gombík. To ste sa tu normálne teraz priznali. A ešte pred celým Slovenskom nemáte tú hanbu povedať, že normálne vám sa zvýšil plat len tak o dve-tri percentá. Paušálne náhrady, ktoré sa nezdaňujú, sa zvýšili o 10 %, a to ste s tým v pohode. Ale to, že 650 ľudí štrajkuje pred fabrikou v ECCO v Martine, ktorej ste sa nezastali, ani na minútu ste sa ich nezastali! Alebo že prichádzame o investície, že firmy odchádzajú zo Slovenska a že ľudia naozaj majú problém uživiť svoje rodiny a rozmýšľajú, že z akých peňazí kúpia deťom jedlo na ďalší deň! Že milión ľudí si tu nevie ušetriť ani jedno euro mesačne zo svojej výplaty, tak pred tým si normálne že zakrývate oči. Takže, pán Hazucha, veľká hanba vám a SMER-u, pretože ste neslobodný človek. (Potlesk. Výkriky a ruch v pléne.)
35. schôdza NR SR - 12.deň - A. dopoludnia
Dátum: 2025-06-13
Poslanec: Jakab, Július (SLOVENSKO)
Druh vystúpenia: Vystúpenie s faktickou poznámkou

95. Ďakujem za vystúpenie, aj za vlastne tento návrh zákona. Myslím si, že účel je jasný, aby to podnikateľské prostredie na Slovensku sa trochu zlepšilo po tom, čo robí súčasná vláda, aby ekonomika sa trochu naštartovala, aby sme boli konkurencieschopní s inými krajinami, ktoré sú okolo nás alebo ktoré sú súčasťou rovnakého ekonomického priestoru, aby to nebolo o tom, že tie firmy sú neustále zdierané, ale aby aj cítili nejaké nadýchnutie sa. Čo sa týka zníženia dane z príjmov právnických osôb, tak ako je upravené v tejto legislatíve, samozrejmé, že by to znamenalo, že aj súčasná vláda musí ušetriť a konsolidovať konečne aj na sebe, nielen, nielen na ľuďoch a na firmách, tak ako to robí doteraz. Pretože pravda je taká, že súčasná vláda len neustále zvyšuje výdavky sama na sebe a potom si to odnášajú, bohužiaľ, bežní obyvatelia a firmy vo zvyšujúcich sa daniach, či je to už dépeháčka alebo daň z príjmu právnických osôb, z čoho sa potom akoby tá krajina stáva nekonkurencieschopnou a ľuďom sa tu jednoducho proste ťažko žije a to je fakt. Čiže rozumiem tej legislatíve, som za to, aby sme pomohli firemnému prostrediu, aby bolo konkurencieschopnejšie aj kvôli tomu, že dotácie, ktoré do ekonomiky prúdia napríklad z eurofondov, tak posledné mesiace nevidíme nič iné, len že tieto peniaze nepomohli našej ekonomike a nepomohli podnikateľom, ale pomohli vyvoleným ľuďom, ktorí sú kamaráti so súčasnou vládou a ktorí si z toho stavajú vlastné majetky, ktoré jednoduchým vydržaním, päťročným zatajovaním a ničnerobením potom nadobudnú a stanú sa ich, bez roboty, bez všetkého. Kdežto mnohí podnikatelia drú celý život, aby vôbec niečo... (Prerušenie vystúpenia časomerom.)
23. schôdza NR SR - 3.deň - B. popoludní
Dátum: 2024-11-28
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

94. Ďakujem pekne za slovo. Ďakujem, pán poslanec, za vystúpenie. Ja som tiež členom Oravského záchranného systému a my sme zaradení v integrovanom záchrannom systéme. Vyhľadávame nezvestných ľudí. Keď sa niekto stratí, tak polícia nás kontaktuje a vlastne prídu dobrovoľníci a pátrame po týchto nezvestných osobách. Keby nebolo týchto dobrovoľníkov, tak už to dávno skolabuje tento celý systém, ale za tých šestnásť rokov viete, prečo sme našli až vyše 50 mŕtvych? Pán Žiga, teraz vám to trošku vrátim. Kvôli tomu, lebo vaša vláda nám nebola schopná tri roky podpísať zmluvu o spolupráci s integrovaným záchranným systémom. Keby sme túto zmluvu mali skorej podpísanú, tak by sme nenašli 50 mŕtvych, ale určite našli by sme menej mŕtvych. Ďakujem.